cyanic-selkie/wikianc huggingface dataset:
पीकू दू फोगू
पीकू दू फोगू की पहाड़ी ढलानों पर कॉफी की खेती होती है, जबकि इससे उद्गारित लावा को निर्माण सामग्री के रूप में प्रयोग किया जाता है। इसके शिखर के निकट इसका ज्वालामुख-कुण्ड और एक छोटा सा गांव, चा दास कैल्डाइरास, इस ज्वालामुख-कुण्ड के अंदर स्थित है।
अब्दुल्ला इब्न जाफ़र
अब्दुल्ला इब्न जाफ़र (सी.624-सी.699 या 702/704), इस्लामी पैगंबर मुहम्मद के एक साथी और रिश्तेदार थे। वह अली बिन अबी तालिब के भतीजे और मुहम्मद बिन अबू बक्र के सौतेले भाई थे। कर्बला की लड़ाई में वह शामिल नहीं थे लेकिन वह अहल अल-बेत के प्रति वफादार थे। उन्होंने कहा था: "सर्वशक्तिमान ईश्वर का धन्यवाद, मैं कर्बला में अल-हुसैन इब्न अली का समर्थन नहीं कर सका, मगर मेरे दो बेटों ('औन और मुहम्मद) ने किया।" उनकी कब्र जन्नत अल-बकी अकील इब्न अबी तालिब और अबू सुफियान बिन अल-हरीथ (अब्द अल-मुत्तलिब के पोते) के पास स्थित है।
क्रीत
क्रीत या क्रीट (यूनानी: Κρήτη, क्रीति; अंग्रेज़ी: Crete, क्रीट) यूनान के द्वीपों में सब से बड़ा द्वीप है और भूमध्य सागर का पाँचवा सब से बड़ा द्वीप है। यह यूनान की आर्थिक व्यवस्था और यूनानी संस्कृति का बहुत महत्वपूर्ण अंग मन जाता है लेकिन इस द्वीप की अपनी एक अलग सांस्कृतिक पहचान भी है। आज से पाँच हज़ार साल पूर्व क्रीत "मिनोआई सभ्यता" नामक संस्कृति का केंद्र भी थी जो २७०० से १४२० ईसापूर्व के काल में फली-फूली और यूरोप की एक प्राचीनतम तहज़ीब मानी जाती है।
परिचय
क्रीट का प्राचीनतम नगर और राजधानी क्नोसस था, जो द्वीप के उत्तरी सागरतट पर पहाड़ों में बसा था। उसके और दक्षिणवर्ती फ़ीस्तस् के खंडहरों से उस सभ्यता के इतिहास पर पर्याप्त प्रकाश पड़ा है। क्नोसस में एक भूलभूलैया का खंडहर मिला है; विद्वानों ने उसे ग्रीक पुराणों की परंपरा में राजा मिनोस के वृभष मिनोतौर के कारागार की संज्ञा दी है। मिनोस संभवत: मिस्री फराऊनों के प्रथम राजवंश का समकालीन था। ग्रीक परंपरा के अनुसार मिनोतौर मानवीय रति का उपासक था जिसको प्रसन्न करने के लिये प्राचीन ग्रीस को अभिजातकुलीय सात तरुण और सात तरुणियाँ प्रतिवर्ष भेजनी पड़ती थीं। ग्रीक वीर थीसियस ने उसका वधकर ग्रीस को इस ऋणयंत्रणा से मुक्त किया। यह प्रसंग आर्यग्रीकों द्वारा क्रीटी सत्ता और ईजियाई सभ्यता के विध्वंस की ओर संकेत करता है। क्रीट के प्राचीन नगरों की खुदाइयों में जो वस्तुएँ मिली हैं उनसे उस सभ्यता की गतिविधि ज्ञात होती है। उनसे प्रकट है कि जीवन उस काल में उन्मुक्त बहता था, नारी स्वतंत्र थी, सुखी जीवन की सुविधाएँ प्राप्त थीं और कम से कम महलों में सुख सुविधा की सभी प्रकार की वस्तुएँ उपलब्ध थीं। महलों की दीवालों पर जो चित्र बने हैं उनसे तो उस कला का सौंदर्य प्रकट है ही, अनेक प्रकार के बर्तन भाँडों, खिलौनों, हाथीदाँत की मूर्तियों आदि से भी तत्कालीन कला के गौरव का ज्ञान प्राप्त होता है। क्रीट के भग्नावशेषों में अनेक अभिलेख मिले हैं जिनसे एक नई लिपि, क्रीटियों की अपनी लिपि, का पता चला है। पर अब तक न तो वह लिपि पढ़ी जा सकी है और न क्रीटियों की भाषा पर ही कोई प्रकाश पड़ा है।
क्रीट का द्वीप यद्यपि विशेष ऋद्ध नहीं है फिर भी वहाँ सभ्यता का विकास अत्यंत प्राचीन काल में हुआ और एक के बाद एक अनेक जातियों का अधिकार उसपर होता गया। प्राचीन क्रीटियों के बाद उस क्रीट का शासन आर्यग्रीकों के हाथ आया जिनसे ई. पू. पहली सदी में रोमनों ने राजसत्ता छीन उसे अपने साम्राज्य का अंग बना लिया। कालांतर में उसे पूर्वी रोमन साम्राज्य का भोज्य बनना पड़ा जिससे अरबों ने कुछ काल के लिये छीन लिया। फिर उसे वेनिस के सौदागरों ने भोगा और फिर तुर्कों ने। अंत में उनपर अंग्रेजी प्रभाव से अभिभूत ग्रीस का अधिकार हुआ, फिर पिछले महायुद्ध में ग्रीक और अंग्रेज सेनाओं को हराकर क्रीट को जर्मनों ने जीत लिया। बाल्कन युद्ध की समाप्ति के बाद १९१३ ई. में क्रीट ग्रीस के शासन में मिला दिया गया।
विवरण
क्रीत का क्षेत्रफल ८,३३६ वर्ग किमी है, यानि भारत के नागालैंड राज्य का लगभग आधा। सन् २०१० में इसकी जनसँख्या ६ लाख लोगों से कुछ अधिक थी। इसके उत्तर में एजियाई सागर और इसके दक्षिण में लीबियाई सागर पड़ता है, जो दोनों भूमध्य सागर के अंग हैं। क्रीत एक खिंचा हुआ अकार रखता है: यह पूर्व-पश्चिम दिशा में २६० किमी लम्बा और उत्तर-दक्षिण दिशा में केवल ६० किमी लम्बा है। अक्षांश रेखा (लेटीट्यूड) के हिसाब से यह कश्मीर से थोड़ा उत्तर में पड़ता है। यहाँ का मौसम मध्यम है। गर्मियों में तापमान ३५ °सेंटीग्रेड से कम और सर्दियों में -२ °सेंटीग्रेड से अधिक रहता है। सर्दियों में पहाड़ों पर भारी बर्फ़ गिरती है लेकिन रिहाइशी क्षेत्रों पर कुछ घंटों रहकर पिघल जाती है। क्रीत की प्रशासनिक राजधानी उत्तरी तट के मध्य में स्थित एराक्लियो (Ηράκλειο, Heraklion) नामक शहर है।
संस्कृति
क्रीत में यूनानी भाषा बोली जाती है लेकिन एक भिन्न क्रीति यूनानी उपभाषा के रूप में। यहाँ का संगीत और नृत्य भी यूनान के अन्य भागों से कुछ अलग है। क्रीति समाज में परिवारों और बिरादरियों को बहुत महत्त्व दिया जाता है और इज़्ज़त के प्रश्नों पर लड़ाइयों का छिड़ जाना आम बात है। परिवारों के बीच उत्पन्न हुई दुश्मनियाँ सालों-पीढ़ियों तक चल सकती हैं।
पर्यटन
अपने मौसम, सुन्दर तटीय क्षेत्रों और अनोखी संस्कृति के लिए क्रीत सैलानियों में बहुत लोकप्रिय है। सन् २०१० में क्रीत में २० लाख से अधिक पर्यटक आये थे, जबकि क्रीत की अपनी आबादी केवल ६ लाख की है।
बिष्णुपुर के मन्दिरों की सूची
बिष्णुपुर, पश्चिम बंगाल के बांकुड़ा जिले में स्थित एक नगर है। यह नगर टेराकोटा से बने मन्दिरों के लिए प्रसिद्ध है जो स्थानीय स्तर पर उपलब्ध मखरला (लैटराइट) पत्थरों से बने हैं। मल्ल राजा , वैष्णव धर्म के अनुयायी थे। उन्होने १७वीं और १८वीं शताब्दी में यहाँ के प्रसिद्ध मन्दिरों का निर्माण कराया।
ननखड़ी
ननखड़ी (Nankhari) भारत के हिमाचल प्रदेश राज्य के शिमला ज़िले में स्थित एक गाँव है। यह इसी नाम की तहसील का मुख्यालय भी है।
जनसांख्यिकी
भारत की 2011 जनगणना के अनुसार पूरी ननखड़ी तहसील में 26,238 निवासी थे।
अगरबत्‍ती
अगरबत्‍ती  पंजाबी भाषा के विख्यात साहित्यकार जसविन्‍दर द्वारा रचित एक ग़ज़ल है जिसके लिये उन्हें सन् 2014 में पंजाबी भाषा के लिए साहित्य अकादमी पुरस्कार से सम्मानित किया गया।
रैंडी ऑर्टन
रैंडल कीथ "रैंडी" ऑर्टन (जन्म: 1 अप्रैल, 1980) एक अमेरिकी पेशेवर पहलवान व अभिनेता है, जो पेशेवर कुश्ती कंपनी डब्ल्यूडब्ल्यूई से अनुबंधित है। वे 13-बार के विश्व हेवीवेट चैम्पियनशिप है, उन्होने आठ बार डब्ल्यूडब्ल्यूई चैंपियनशिप और चार बार वर्ल्ड हेवीवेट चैंपियनशिप जीती है। डब्ल्यूडब्ल्यूई चैंपियनशिप से एकीकृत होने से पहले वे हीं वर्ल्ड हेवीवेट चैंपियनशिप के अंतिम धारक रहे है अब यह टाइटल डब्ल्यूडब्ल्यूई वर्ल्ड हेवीवेट चैंपियनशिप के नाम से जाना जाता है।
ऑर्टन तीसरी पीढ़ी के पेशेवर पहलवान है उनसे पहले उनके दादा बॉब ऑर्टन सीनियर, पिता काउबॉय बॉब ऑर्टन और चाचा बैरी ऑर्टन सभी पेशेवर कुश्ती में हाथ आजमा चुके है।
व्यक्तिगत जीवन
ऑर्टन का जन्म 1980 मे पेशेवर पहलवान बॉब ऑर्टन व उनकी पत्नी एलेन के घर हुआ। उनके दादा बॉब ऑर्टन सीनियर और चाचा बैरी ऑर्टन भी पेशेवर पहलवान थे। ऑर्टन ने हेजलवुड हाइ स्कूल से शिक्षा प्राप्त की जहाँ वे पहलवान भी थे।
नवम्बर 2005 में, ऑर्टन ने अपनी गर्लफ्रैंड समंथा स्पेनो के साथ सगाई की घोषणा की, 21 सितंबर, 2007 को दोनो ने विवाह कर लिया। जुलाई 12, 2008 को उनके घर एक बेटी का जन्म हुआ जिसके नाम का टैटू रैंडी ने अपने बाएँ हाथ पर बनवाया। सन 2013 में स्पेनो से तलाक लेने के बाद ऑर्टन ने जुलाई 2015 में किम मैरी केसलर से सगाई की घोषणा की।
फौज़ी सफ़र
सन 1998 मे स्नातक की पढाई पूरी करने के पश्चात वे अमेरिकी मरीन में शामिल हुए पर उनके अभद्र व्यवहार के कारण उनका कोर्ट मार्शल कर दिया गया और 38 दिन की कैद फौज की जेल मे गुजारनी पडी।
ओवीडब्ल्यू
सन 2000 में ओवीडब्ल्यू पर कुश्ती का प्रशिक्षण प्राप्त किया।
द लेजेंड किलर
रैंडी ने मुख्य भाग की शुरूआत लेजेंड किलर के रूप मे की जो डब्ल्यूडब्ल्यूई के महान पहलवानो को हराकर उन्हे कुचल देता है।
बाहरी कडियाँ
(अंग्रेजी में)
अक्कादी भाषा
अक्कादी भाषा (Akkadian या Accadian या Assyro-Babylonian) एक मृत सामी भाषा है। यह प्राचीन मेसोपोटामिया में बोली जाती थी। यह अंकन लिपि (cuneiform writing system) में लिखी जाती थी।
1. प्राचीन काल (लगभग 2000 ई.पू.-लगभग 1500 ई.पू.),
2. मध्यकाल (लगभग 1500 ई.पू.- लगभग 1000 ई.पू.) और
3. उत्तरकाल (लगभग 1000 ई.पू - लगभग 500 ई.पू.)।
मलखाचक
मलखाचक एक ऐतिहासिक स्थल रहा है, ये दिघवारा थाना में आता है जिला सारण. ऐसी मान्यता है की राजस्थान के नौतनगढ़ राजपरिवार से एक राजकुमार मल्खाकुवर ने यहाँ आ कर इस गांव की स्थापना की और उनके ही नाम पर इस गांव का नाम मलखाचक पड़ा. मलखाचक में आजादी की लड़ाई में महात्मा गाँधी जी ने भी आ कर अलख जगाई थी, जिस चबुतेरे पे उन्होंने जनता में आजादी की भावना जगाई और जिस स्थान पर रुके थे वे जगह आज भी उनके नाम पर गाँधी कुटी से प्रसिद्ध है। मलखाचक विद्वानों की जननी स्थर रही है, आजादी के बाद प्रथम बिहार बिधानसभा चुनाव में सोनपुर बिधानसभा क्षेत्र से मलखाचक के ही स्व: रामबिनोद सिंह निर्वाचित हुए थे। मलखाचक के निवासी आर्थिक स्तर पर काफी संपन्न रहे है, यहाँ के पूर्वज सुदूर जिलो जैसे की वैशाली, समस्तीपुर, दरभंगा आदि में काफी परिश्रम से काफी कुछ अर्जित किया। यही नहीं यहाँ के निवासी सुदूर जा कर बस भी गए जैसे की मुजफ्फरपुर का रेवा क्षेत्र, रांची, पटना आदि. यही के स्व: प्रो॰ डॉ॰ पारस नाथ सिंह यदुनन्दन सिंह कॉलेज, दिघवारा के संस्थापक प्रचार्यो में से एक रहे थे। malkhachak k ram vinod singh k ek bhai the dr.satya Narayan sinha jo saran district k first mp the aur jab krushchuv russia president bharat aaye the tab unhone jawahar lal nehru aur kruschuv k bich interpreter ka kaam kiya tha.Dr.satyanarayan sinha kai bhasao k bhasa vid the.wo singh k jagah apne naam me sinha lagate the kyuki unka manana tha ki angrej sinha ko singh galat likhte hai.unhone sansad bhawan me pahle hi jawahar lal nehru ko aagah kiya tha ki china bharat pee akraman karne wala hai.parantu jawahar lal ne unki baat na suni.unhone kai kitab likha jaise china strike per ushe bharat me ban kar diya gaya.unhone shubhash chandra bosh k vishay me bhi kai rahashyamayi bate jankari thi.shubhash chandrabosh ki koi plane durghatna me mrityu nahi hui thi unke likhe kitab ko padhane se ye sab jankari milti hai.malkhachak me chachva k naam se prasidh ek veer yoddha bhi hue jo babu veer kunwar singh k dahine hath the.sonpur mela me malkhachak k logo se hi milkar babu veer kunwar singh ko swaraj k prati chetna jagi.bihar k pratham shahid Ram deni singh bhi malkhachak k hi the jo bhagat singh k group k the aur chhapra k area commander aap kah sakte hai.vishesh jankari k liye aap swatrata andolan ki bikhari kariya jo ravindra singh dwara likhi gayi hai usase prapt kar sakte hai.malkhachak bharat ka matra ek aisa gao tha jaha garam dal aur naram dal dono ka sangam asthan tha.Rananjay bhadur singh,malkhachak gandhi kuteer.
कहकशाँ
कहकशाँ  पंजाबी भाषा के विख्यात साहित्यकार तारा सिंह कामिल द्वारा रचित एक कविता–संकलन है जिसके लिये उन्हें सन् 1989 में पंजाबी भाषा के लिए साहित्य अकादमी पुरस्कार से सम्मानित किया गया।
श्रीरामपुर, पश्चिम बंगाल
श्रीरामपुर (Serampore) भारत के पश्चिम बंगाल राज्य के हुगली ज़िले में स्थित एक शहर है। यह कोलकाता महानगर क्षेत्र का भाग है। हुगली नदी के पश्चिमी तट पर स्थित यह उपनिवेशकाल के पूर्व से बसा हुआ नगर है। सन् 1755 से 1845 काल में यह "फ्रेडरिक्सनगर" (Frederiknagore) के नाम से डेनिश भारत का भाग था।
गाम्बिया के औपनिवेशिक राज्यपालों की सूची
यह द गाम्बिया में औपनिवेशिक प्रशासकों की एक सूची है जब फोर्ट जेम्स को 1815 में यूनाइटेड किंगडम द्वारा 1965 में गाम्बिया की स्वतंत्रता तक बनाया गया था ।
गाम्बिया के लेफ्टिनेंट गवर्नर (1829-1843)
1821 में, गाम्बिया एक ब्रिटिश उपनिवेश बन गया । 1829 में एक लेफ्टिनेंट गवर्नर नियुक्त किया गया था। उन्होंने सिएरा लियोन के गवर्नर को सूचना दी ।
गाम्बिया के गवर्नर (1843-1866)
1843 और 1866 के बीच, एक गवर्नर नियुक्त किया गया जो सिएरा लियोन के गवर्नर से स्वतंत्र था ।
गाम्बिया के प्रशासक (1866-1901)
1866 में गवर्नर की नौकरी को उस प्रशासक के साथ बदल दिया गया जिसने सिएरा लियोन के गवर्नर को सूचना दी।
गाम्बिया के गवर्नर (1901-1965)
1901 में, फिर से एक स्वतंत्र गवर्नर बनाया गया।
1965 में, द गाम्बिया ने यूनाइटेड किंगडम से स्वतंत्रता हासिल की। स्वतंत्रता के बाद, गाम्बिया में वाइसराय गाम्बिया का गवर्नर-जनरल था ।
यूलिया टिमशेंको
यूलिया टिमशेंको (Yulia Tymoshenko) यूक्रेन की एक राजनेता हैं। २७ नवम्बर १९६0 को तत्कालीन सोवियत संघ और वर्तमान यूक्रेन में जन्मी टिमशेंको यूक्रेन की प्रधानमंत्री रह चुकी हैं। २00७ के दौरान यूक्रेन में हुई नारंगी क्रांति (Orange Revolution) का नेतृत्व कर टिमशेंको ने राजनीतिक परिवर्तन में महत्वपूर्ण भूमिका निभायी। इन्हें रूस का विरोधी तथा पश्चिमी देशों का पक्षधर माना जाता है। वर्तमान में टिमशेंको यूक्रेन के कारागार में कैदी जीवन व्यतीत कर रही हैं। इनके विरुद्ध राजनीतिक षडयंत्र तथा मानवाधिकार उल्लंघन का मामला न्यायालय में लंबित है।
नेपियर बाजरा घास
सी ओ-४ (co-4) या नेपियर बाजरा घास एक प्रकार की घास है जो नवीनीकृत ऊर्जा का एक सुलभ प्राकृतिक स्रोत है। छारीय मृदा को छोड़कर यह घास किसी भी मिट्टी में उग सकती है। केरल, तमिलनाडु, आंध्र प्रदेश और महाराष्ट्र में दुग्ध उत्पादन को बढ़ाने के लिए इस घास का प्रयोग चारे के रूप में भी किया जाता है।
सन्दर्भ
super quality napiyar grass
डेनियल हिलाल
डेनियल हिलाल (Daniel Hillel; (13 सितम्बर 1930 – 9 मार्च 2021) इज़राइल के एक वैज्ञानिक थे। १९३० में लॉस एंजेल्स, कैलिफोर्निया में जन्मे हिलाल की ख्याति सूक्ष्म सिंचाई के क्षेत्र में उल्लेखनीय अनुसंधान के लिए हुई। जल और मृदा संबंधित इनके कार्यों के लिए खाद्य एवं कृषि संगठन द्वारा इन्हें वर्ष २०१२ का विश्व खाद्य पुरस्कार प्रदान किया गया है।
मिनोआई सभ्यता
मिनोआई सभ्यता कांस्य युग में यूनान के दक्षिण में स्थित क्रीत के द्वीप पर उभरकर २७वीं सदी ईसापूर्व से १५वीं सदी ईसापूर्व तक फलने-फूलने वाली एक संस्कृति थी। यह यूरोप की सबसे प्राचीनतम सभ्यताओं में से एक मानी जाती है। इतिहासकारों को मिले सुराग़ों से ज्ञात हुआ है कि मानव १२८,००० ईपू में ही आकर क्रीत पर बस चुके थे लेकिन यहाँ कृषि लगभग ५००० ईपू में ही जाकर विकसित स्तर पर पहुँची।
वर्णन
क्रीत के द्वीप पर बहुत से मिनोआई खंडर मिले हैं। यह महल, प्रशासनिक दफ़्तर, घर और दुकानों की श्रेणियों में देखें गए हैं। महलों में अक्सर दो या उस से भी अधिक मंज़िलें मिली हैं। बड़े स्तम्भ, अन्दर और बाहर ज़ीने (सीढ़ियाँ) और आँगन इनकी कुछ विशेषताएँ हैं।
माना जाता है कि मिनोआई लोग हिन्द-यूरोपीय नहीं थे और न ही उनका यूनान के मुख्य भाग में रहने वाले प्राचीन वासियों से कोई सम्बन्ध था। यह अपनी अलग मिनोआई भाषा बोलते थे जो हिन्द-यूरोपीय भाषा परिवार की सदस्य नहीं थी, जबकि यूनानी भाषा इस परिवार की सदस्य है। वह जिस लिपि का प्रयोग करते थे उसे आजकल रेखीय ए (लीनियर ए) कहा जाता है और भाषावैज्ञानिक अभी तक उसे पढ़ने में अक्षम रहे हैं। कांस्य युग में मिनोआई संस्कृति यूनानी सभ्यता से बहुत अधिक विकसित थी। मिनोआई संस्कृति की बनाई गई कई वस्तुएँ यूनान की मुख्य भूमि में मिली हैं, विशेषकर माइसीने (Μυκῆναι, Mycenae) पुरातत्व स्थल पर। रेखीय ए के प्रभाव से एक रेखीय बी नामक लिपि उत्पन्न हुई जिस में माइसीनियाई यूनानी भाषा को लिखा जाने लगा। यह यूनानी का सब से प्राचीन ज्ञात रूप है।
इतिहासकारों का मानना है कि सन् १४५० ईपू के आसपास क्रीत में कोई भयंकर प्राकृतिक विपदा आई। संभव है की यह एक भूकंप था या फिर समीप के सान्तोरिनी द्वीप पर स्थित थेरा ज्वालामुखी का विस्फोट था। मिनोआई सभ्यता के बहुत से क्षेत्र इस से ध्वस्त हो गए हालांकि क्नोसोस का महल साबुत बच गया। इसके बाद लगभग सौ वर्षों तक यह सभ्यता लड़खड़ाती हुई जारी रही लेकिन फिर इसका पतन शुरू हो गया। पूर्वी क्रीत में पहाड़ों के बीच एक कर्फ़ी (Καρφί) नामक स्थल मिला है जहाँ माना जाता है कि लौह युग तक कुछ मिनोआई लोग शरण लेकर फैलती हुई यूनानी सभ्यता से छुपे हुए थे।
शास्त्रीय अरबी
शास्त्रीय अरबी 7 वीं शताब्दी ईस्वी से 9वीं शताब्दी ईस्वी तक उमायाद और अब्बासिद साहित्यिक ग्रंथों में उपयोग की जाने वाली अरबी भाषा का रूप है। कुरान की पौराणिक कथाओं को शास्त्रीय अरबी के मानकीकृत रूप के लिए विकसित नहीं किया गया था।
आधुनिक मानक अरबी (एमएसए) आज अपने पूरे वंश में अरब दुनिया भर में लेखन और औपचारिक बोलने में प्रयोग किया जाता है, उदाहरण के लिए, तैयार भाषण, कुछ रेडियो प्रसारण और गैर-मनोरंजन सामग्री; इसका उपयोग आधुनिक संस्करणों में भी किया जाता है कुरान और उमय्यद और अब्बासी काल (7 वीं से 9वीं सदी) के कविताओं और उपन्यासों के संशोधित संस्करण। जबकि आधुनिक मानक अरबी की लेक्सिस और स्टाइलिस्टिक्स क्लासिकल अरबी से अलग हैं, मॉर्फोलॉजी और सिंटैक्स मूल रूप से अपरिवर्तित बनी हुई है (हालांकि एमएसए सीए में उपलब्ध वाक्य रचनात्मक संरचनाओं का सबसेट का उपयोग करता है)। अरब दुनिया में, सीए और एमएसए के बीच थोड़ा अंतर बना दिया जाता है, और दोनों को आम तौर पर अरबी में अल-फुआ (الفصحى) कहा जाता है, जिसका अर्थ है 'सबसे वाक्प्रचार'।
इन्हें भी देखें
पुरानी अरबी
स्पेन के प्रकाश स्तंभ
स्पेन के प्रकाश स्तंभों की सूची
सिंगोली की लड़ाई
सिंगोली की लड़ाई 1336 में मेवाड़ के राजपूत राणा हम्मीर सिंह और दिल्ली सल्तनत के मुहम्मद बिन तुग़लक़ के बीच वर्तमान मध्य प्रदेश के सिंगोली नगर में लड़ी गई थी, जिसमें हम्मीर सिंह ने तुगलक सेना को हराया और मुहम्मद बिन तुगलक को कैद कर लिया।
हम्मीर सिंह ने दिल्ली सल्तनत के चौहान जागीरदार मालदेव के बेटे जैज़ा को बेदखल करके मेवाड़ पर अधिकार कर लिया था। जैज़ा मुहम्मद बिन तुगलक के दिल्ली दरबार में भागा, जिससे तुगलक को अपनी मजबूत सेना के साथ मेवाड़ की ओर कूच करने के लिए प्रेरित किया। हम्मीर की २०,००० घुड़सवार व १०,००० पैदल सैनिकों ने तुगलक की ७०,००० घुड़सवार व २०,००० पैदल सैनिकों को पूरी तरह नष्ट कर दिया। इस में हम्मीर ने मालदेव के पुत्र हरिदास को एकल युद्ध में मार गिराया और तुगलक को बंदी बना लिया।हम्मीर ने तुगलक को चित्तौड़गढ़ में छह महीने तक बंदी बनाकर रखा गया और सल्तनत द्वारा अजमेर, रणथंभौर, नागौर और सोपोर को सौंपे जाने के बाद रिहा कर दिया गया; और हम्मीर सिंह को फिरौती के रूप में ५० लाख रुपये और १०० हाथियों का भुगतान किया।
उपधिया :
१. मेवाड़ का उद्धारक
परिणाम
हम्मीर सिंह ने अजमेर, रणथंभौर, नागौर और सोपोर पर अधिकार कर लिया और उसके अधिकार को अन्य राजपूत प्रमुखों ने भी मान्यता दी।
सूरज ते कहकशां
सूरज ते कहकशां  पंजाबी भाषा के विख्यात साहित्यकार सुखपाल वीर सिंह ‘हसरत’ द्वारा रचित एक कविता–संग्रह है जिसके लिये उन्हें सन् 1980 में पंजाबी भाषा के लिए साहित्य अकादमी पुरस्कार से सम्मानित किया गया।
डब्ल्यू डी आर १३
डब्ल्यू डी आर १३ (WDR 13) कोशिकीय व आण्विक जीवविज्ञान केंद्र के वैज्ञानिकों द्वारा खोजा गया एक जीन है। इस जीन के प्रभाव से शरीर में मधुमेह के प्रति प्रतिरोधकता में वृद्धि होती है। इस जीन में इंसुलिन के गुण विद्यमान हैं।
कविता दी भूमिका
कविता दी भूमिका  पंजाबी भाषा के विख्यात साहित्यकार सुतिन्दर सिंह नूर द्वारा रचित एक समालोचना है जिसके लिये उन्हें सन् 2004 में पंजाबी भाषा के लिए साहित्य अकादमी पुरस्कार से सम्मानित किया गया।
अन्तरण स्विच
उस विद्युत स्विच को अन्तरण स्विच (ट्रान्सफर स्विच) कहते हैं जो आवश्यकतानुसार दो विद्युत स्रोतों में से किसी एक को लोड से जोड़ती है। उदाहरण के लिए, किसी मोटर को सामान्यतः मुख्य विद्युत लाइन से विद्युत दी जाती है, किन्तु यदि मुख्य लाइन किसी कारण उपलब्ध न हो तो इस मोटर को एक विद्युत जनित्र से शक्ति देनी हो तो इसके लिए अन्तरण स्विच का उपयोग किया जा सकता है। अन्तरण स्विच स्वतःचालित हो सकते हैं या मानवचालित (मैनुअल)।
यदि पूर्तिकर जनित्र (बैक-अप जनरेटर) उपलब्ध हो तो प्रायः कोई स्वचालित अन्तरण स्विच (An Automatic Transfer Switch /ATS) लगाया जाता है ताकि मुख्य विद्युत-स्रोत के न होने की दशा में जनित्र से अस्थायी विद्युत आपूर्ति सुनिश्चित की जा सके।
हनेरे विच सुलगदी वरणमाला
हनेरे विच सुलगदी वरणमाला  पंजाबी भाषा के विख्यात साहित्यकार सुरजीत पातर द्वारा रचित एक कविता–संग्रह है जिसके लिये उन्हें सन् 1993 में पंजाबी भाषा के लिए साहित्य अकादमी पुरस्कार से सम्मानित किया गया।
अक्रिस्टलीय ठोस
अक्रिस्टलीय ठोस गरम करने पर क्रमश नरम हो जाते हैं और फिर धीरे-धीरे उनकी श्यानता (विस्कोसिटी) इतनी कम हो जाती है कि वे चल्य (मोबाइल) बनकर द्रव में परिवर्तित हो जाते हैं। इन पदार्थों का कोई निश्चित गलनांक नहीं होता। ये पदार्थ ठीक-ठीक ठोस की परिभाषा के अन्तर्गत नहीं आते। इसलिए इनको अत्यधिक श्यानता वाले अतिशीतलित (सुपरकूल्ड) द्रव भी कहा जाता है। काँच, मोम, वसा, अलकतरा (डामर) आदि अकेलास ठोस में से हैं।
अधिकांश ठोस एमार्फस रूप में पाये जाते हैं या उन्हें एमॉर्फस रूप में बनाया जा सकता है।
जुग बदल गिआ
जुग बदल गिआ  पंजाबी भाषा के विख्यात साहित्यकार सोहणसिंह शीतल द्वारा रचित एक उपन्यास है जिसके लिये उन्हें सन् 1974 में पंजाबी भाषा के लिए साहित्य अकादमी पुरस्कार से सम्मानित किया गया।
सुखवाद
सुखवाद (Hedonism) नीतिशास्त्र के अंतर्गत नैतिक अपेक्षाओं की अभिपुष्टि करने वाला सिद्धांत है। सुखवाद के अनुसार अच्छाई वह है जो आनन्द प्रदान करती है या दुःख-पीड़ा से छुटकारा दिलाती है तथा बुराई वह है जो दुःख-पीड़ा को जन्म देती है। सैद्धांतिक तौर पर सुखवाद नीतिशास्त्र में प्रकृतिवाद का एक रूपांतर है। उसका आधार इस विचार में निहित है कि आनन्द मनुष्य का मुख्य निर्णायक गुण है, जो उसके स्वभाव में निहित है और उसके समस्त कार्यकलाप को निर्धारित करता है। सिद्धांत के रूप में सुखवाद की उत्पत्ति प्राचीन काल में ही हो गयी थी। यूनान में सुखवादी अरिस्टिप्पस के नीतिशास्त्र के अनुयायी रहे। सुखवाद एपीक्यूरस की शिक्षा में अपने चरम शिखर पर पहुँचा। सुखवाद के विचारों को मिल तथा बेंथम के उपयोगितावाद में केंद्रीय स्थान प्राप्त है।
डेनियल सेल
डेनियल सेल एक वैद्युत-रासायनिक सेल है जिसका आविष्कार वर्ष १८३६ में ब्रितानी रसायन विज्ञानी और मौसम विज्ञानी जॉन फ्रेडरिक डेनियल ने किया था। इसका निर्माण डेनियल ने तांबे के बर्तन (कैथोड के रूप में) में कॉपर सल्फेट CuSO4 (नीला थोथा) का विलयन भरकर किसी मिट्टी के बर्तन में तनु H2SO4 (गंधक का अम्ल) भरकर उसके अन्दर ज़िंक की छड़ (ऐनोड के रूप) रखकर बनाया। इस सैल का विद्युत वाहक बल 1.1 वोल्ट होता है। इसका उपयोग प्रयोगशालाओं में स्थिर वोल्टेज प्राप्त करने के लिए किया जाता हैं।
धनाग्र (कैथोड) पर कॉपर का अपचयन होता है:
ध्यान दें कि धनात्मक आवेश से युक्त कॉपर आयन धनाग्र की तरफ गति करते हैं।
सम्पूर्ण अभिक्रिया यह है:
कल अज ते भलक
कल अज ते भलक  पंजाबी भाषा के विख्यात साहित्यकार हरचरण सिंह द्वारा रचित एक उपन्यास है जिसके लिये उन्हें सन् 1973 में पंजाबी भाषा के लिए साहित्य अकादमी पुरस्कार से सम्मानित किया गया।
लक्षद्वीप का प्रतीक
लक्षद्वीप का प्रतीक, भारत के केंद्रशासित प्रदेश लक्षद्वीप के प्रशासन का प्रतिनिधित्व करने वाला एक प्रतीक है।
सरकारी पताका
लक्षद्वीप के प्रशासन को एक सफेद रंग पर इस प्रतीक को प्रदर्शित करने वाले पताके द्वारा दर्शाया जा सकता है।
समूह (गणितशास्त्र)
समूह की अवधारणा 18वीं शताब्दी में इवारिस्ते गैल्वा (Évariste Galois) के बहुपद समीकरणों के अध्ययन से उठी। संख्या सिद्धान्त और ज्यामिति जैसे अन्य क्षेत्रों से योगदान के बाद, समूह धारणा को सामान्यीकृत और दृढ़तापूर्वक 1870 के आसपास स्थापित किया गया था। आधुनिक समूह सिद्धांत- एक सक्रिय गणितीय अनुशासन - समूहों के स्वतंत्र रूप से अध्ययन पर समर्पित है।
प्रथम उदाहरण : पूर्णांक
एक चिर-परिचित समूह, पूर्णांकों Z का समुच्चय जिसमें संख्याएं
निम्नलिखित गुण नीचे दिए गए परिभाषा में दिए गए समूह के अभिगृहीतों के लिए एक पूर्णांक के रूप में कार्य करते हैं।
परिभाषा
एक समूह में एक समुच्चय G और साथ में एक द्विचर संक्रिया •, जो कि किसी भी दो अवयवों a और b को जोड़कर a • b (या फिर ab) से दर्शाये जाने वाला एक अवयव बनाता है, होता है। एक समूह कहलाए जाने के लिए दिये गए समुच्चय G एवं संक्रिया • को निम्नलिखित आवश्यकताओं की पूर्ति करनी होगी। इन आवश्यकताओं को समूह के अभिगृहीत कहा जाता है। तो इसे एक समूह कहा जाता है तथा इसे (G, •) से निरुपित किया जाता है।
एक समूह का क्रमविनिमय होना आवश्यक नहीं है। अथवा यदि a, b ∈ G तो हो सकता है a•b ≠ b•a
इतिहास
अमूर्त समूह की आधुनिक अवधारणा गणित के कई क्षेत्रों से विकसित हुई।  इसकी शुरुात बहुपद समीकरण के हल से हुई।
संत मिकेल देल फ़ाई
संत मिकेल देल फ़ाई (Sant Miquel del Fai) एक सिनोबिटिक (Cenobitic) बेनेडिक्टाइन (Benedictine) आश्रम है। यह बीकेस, कातालोनिया, स्पेन में स्थित है। इस ग्यारहवीं शताब्दी की इमारत को 1988 में बिएन दे इंतेरेस कल्चरल के रूप घोषित किया गया था।.
स्थान
यह आश्रम एक पूर्णतः सुरक्षित प्राकृतिक वातावरण में स्थित है जिसे पथरीली पहाड़ी चोटियाँ जिन्हें सिंगेल्स बेरती के नाम से कातालान के तट-पूर्व पहाड़ी में कहा जाता है।
वास्तुकला और बनावट
यहाँ का गिरजाघर एक रोमेनेस्क शैली का द्वार रखता है जो अर्थ-गोलाईदार महराब से बनता है। यहाँ के कॉलमों के ऊपर पेड़ की आकृतियाँ बनी हैं। गिरजाघर के फ़र्श के ऊपर दो पुराने गिरजाघरों के मुख्य पत्थर स्पष्ट रूप से दिखाई देते हैं। एक तरफ़ के छोटे गिरजाघर में तो क़बरें हैं। उनमें से एक 13 वीं सदी की बताई जाती है और समझा जाता है कि गुइल्लेम, अर्ल ओसोना और रामोन बेरेंगे प्रथम (Ramon Berenguer I, Count of Barcelona) की है जिसने अपने अधिकारों का त्याग करते हुए संत मिगल ने संयास ग्रहण किया था। दूसरी क़ब्र बताई जाती है कि अन्दरू आरबिज़ू की हो सकती है, जो नवारों में संयास लिए हुए थे परन्तु आश्रम को वस्तुएँ लाकर दिया करता था। एक पुराना हवादार घर है जो 15 शताब्दी से संब्ंधित है। कई वर्षों तक उसे एक अस्पताल के तौर पर इस्तेमाल किया गया था मगर यह अपनी पुरानी बनावट के अनुरूप ही है।
कच दे वस्तर
कच दे वस्तर  पंजाबी भाषा के विख्यात साहित्यकार सोहनसिंह मीशा द्वारा रचित एक कविता–संग्रह है जिसके लिये उन्हें सन् 1977 में पंजाबी भाषा के लिए साहित्य अकादमी पुरस्कार से सम्मानित किया गया।
पुलां तों पार
पुलां तों पार  पंजाबी भाषा के विख्यात साहित्यकार हरभजन सिंह हलवारवी द्वारा रचित एक कविता–संग्रह है जिसके लिये उन्हें सन् 2002 में पंजाबी भाषा के लिए साहित्य अकादमी पुरस्कार से सम्मानित किया गया।
क्यू क्रिकेट क्लब ग्राउंड
क्यू क्रिकेट क्लब ग्राउंड एक क्रिकेट मैदान है। यह क्यू, लंदन, इंग्लैंड में स्थित है। यहाँ रिकॉर्ड किया हुआ सबसे पहला मैच 1730 में खेला गया था। स्थानीय घरेलू क्रिकेट में यह क्यू क्रिकेट क्लब का मैदान है।
कन्हाई लाल दत्त
कन्हाई लाल दत्त (बांग्ला : কানাইলাল দত্ত ; 30 अगस्त 1888 – 10 नवम्बर 1908) भारतीय स्वतंत्रता संग्राम के एक क्रान्तिकारी थे। वे युगान्तर से सम्बद्ध थे। उनका जन्म पश्चिम बंगाल के चन्दननगर में कायस्थ परिवार में हुआ था।
जीवन परिचय
कन्हाई लाल दत्त का जन्म जन्माष्टमी की कालीअधेरी रात में अपने मामा के घर चन्दनंनगर में हुआ था, कदाचित इसी से उनका नाम कन्हाई पड़ा हो। यद्यपि उनका आरम्भिक नाम सर्वतोष था। चन्दन नगर तब फ्रांसीसी उपनिवेश था। वास्तव में तो उनका पैत्रिक घर बंगाल के ही श्रीराम पुर में था। कन्हाई जब चार वर्ष के थे तब उनके पिता उनको लेकर बम्बई चले गये थे। पांच वर्ष बम्बई में रहने के बाद नौ वर्ष की आयु में वह वापस चन्दन नगर आ गये थे और वही उनकी प्रारम्भिक से लेकर विश्वविद्यालय तक की शिक्षा हुई। चन्दन नगर के डुप्ले कालेज से उन्होंने स्नातक की परीक्षा दी थी। उसी कालेज के एक प्राध्यापक चारु चन्द्र राय से गहनता के कारण कन्हाई को क्रान्ति पथ का परिचय प्राप्त हुआ था।
चन्दन नगर में सर्वप्रथम क्रान्ति की योजना बनाने वाले थे - संध्या के सम्पादक ब्रम्हबाधव उपाध्याय। कन्हाई उनके सम्पर्क में भी अपने प्राध्यापक के माध्यम से ही आये थे। स्नातक की परीक्षा देने के उपरांत कन्हाई कलकत्ता आ गये और युगांतर  कार्यालय में कार्य करने लगे। कलकत्ता की अनुशीलन समिति से जब उनका सम्पर्क हो गया तो न केवल वह उसके सदस्य बने अपितु उन्होंने अपने घर ही उसकी एक शाखा भी स्थापित की तथा बाद में अपने क्षेत्र में पांच अन्य शाखाओं की भी स्थापना की थी। इन शाखाओं में व्यायाम तथा लाठी आदि चलाने की शिक्षा दी जाती थी। बाहर से देखकर उन्हें कोई भी विप्लवी समिति की शाखा नहीं समझ सकता था। स्वयं कन्हाई ने विप्लवी बनने की दीक्षा अमावस्या की रात्री में एक बटवृक्ष के तले ली थी।
अलीपुर अभियोग में भी नरेन्द्र गोस्वामी नामक का एक व्यक्ति भी बन्दी बनाया गया था जिसने सरकारी गवाह बनना स्वीकार कर लिया। उसके इस देशद्रोह से क्रान्तिकारियो के रहे-सहे प्रयत्नों पर पर पानी फिर जाने की आशंका होने लगी। यद्यपि नरेन्द्र के इस कुकृत्य की देशभक्त समुदाय द्वारा चारो ओर भर्त्सना होती रही किन्तु इससे अभियोग में तो किसी प्रकार की सहायता मिलने की संभावना थी ही नही। यहाँ तक कि अभियोग के दौरान ही एक दिन भरी अदालत में किसी अभियुक्त ने उसको लात तक मार दी थी। उसका परिणाम यह हुआ कि एक तो वह इन बन्दियो के सामने आने से सदा बचता रहा और दूसरे सरकार ने भी उसके लिए सुरक्षा की व्यवस्था कर दी। उसको दो सरकारी अंगरक्षक दिए गये।
अब जेल में ही कन्हाई लाल दत्त और सत्येन्द्र बसु ने इस देशद्रोही को सबक सिखाने की एक अदभुत योजना बना डाली। उन्होंने निश्चय किया कि नरेंद्र अपना ब्यान पूरा करे उससे पूर्व ही उसको इस संसार से प्रयाण कर लेना चाहिए। कन्हाई लाल दत्त और सत्येन्द्र की बुद्धि निरंतर कार्य कर रही थी। उन्होंने सबसे पहले जेल के वाडरो से घनिष्टता बढाई उन्हें बहुत हद तक प्रभावित कर लिया। उसके फलस्वरूप जेल के भीतर लाये जाने वाले कटहल- मछली के भीतर रखी दो पिस्तौल को प्राप्त करने में वो सफल हो गये। उसमे किसी प्रकार की बाधा उपस्थित नहीं हुई। वे पिस्तौल किन वाडरो द्वारा आयोजित किये गये और किसने बाहर से भेजे थी, इस तथ्य को बाह्य जगत कभी नहीं जान पाया।
सितम्बर माह की तिथि निकट आ गयी जिस तिथि को नरेन्द्र को अपना वक्तव्य देना निर्धारित किया गया था। नरेन्द्र नियमित रूप से प्रतिदिन सत्येन्द्र और कन्हाई लाल के पास मिलने के लिए आता था। 31 अगस्त 1908 के दिन भी वह अपने समय पर उनके पास आया। तभी सत्येन्द्र ने अपने सिरहाने रखी पिस्तौल से नरेन्द्र पर वार किया गोली उसके पैर में लगी किन्तु वह उससे गिरा नही। सत्येन्द्र ने तभी दूसरी गोली चलाई तब तक नरेन्द्र भागने लगा था। सत्येन्द्र और कन्हाई दोनों ने उसके निकट पहुचकर उसे गोलियों से छलनी कर दिया।
चित्रालेख
चित्रालेख या ग्राफ़िक्स ऐसे दृश्य प्रदर्शन को कहते हैं जो किसी दीवार, कपड़े, काग़ज़, पत्थर, कंप्यूटर स्क्रीन या अन्य सतह पर ज्ञान, मनोरंजन, सन्देश, मार्गदर्शन, पहचान या अन्य किसी ध्येय से बनाया गया हो। इसके उदहारण लिखाई, फ़ोटो, चित्र, अंक, अक्षर, इत्यादि हैं। चित्रालेख में अक्सर लिखाई, चित्र, रंगों और अन्य तत्वों को मिलाया जाता है। मानवों में यह क्षमता है कि वे चित्रलेखों को देखकर उन से अर्थ भाप पाते हैं। इस प्रक्रिया पर लक्षण-विज्ञान में अध्ययन किया जाता है। ग्राफ़िक डिज़ाइन आज के युग में बहुत ही ज्यादा प्रसिद्ध होने वाला स्किल है आपने बहुत सारे फिल्म के पोस्टर देखे होंगे, लोगो देखे होंगे , पोस्टर देखे होंगे , वेब डिज़ाइन , किताब की कवर डिज़ाइन , एप्लीकेशन डिज़ाइन ये सब काम एक ग्राफ़िक डिज़ाइनर का होता है अगर आप एक बार ग्राफ़िक डिज़ाइनर बन जाते हो तो आप फ्रीलांसर की तरह काम करके बहुत सारे पैसे कमा सकते हो
अन्य भाषाओँ में
चित्रालेख को अंग्रेज़ी में "ग्राफ़िक्स" (graphics) कहा जाता है, जो यूनानी भाषा के मूल "ग्राफ़िकोस" (γραφικός) से लिया गया है। लक्षण-विज्ञान को अंग्रेज़ी में "सॅमियॉटिक्स" (semiotics) कहा जाता है।
चित्रालेख और संस्कृति
चित्रालेख को विज्ञान की तरह अध्ययन करने वाले विद्वानों ने पाया है कि किसी भी क्षेत्र में प्रचलित चित्रालेख का सामाजिक, राजनैतिक और सांस्कृतिक व्यवस्था पर गहरा प्रभाव पड़ता है। यह इसलिए हैं क्योंकि मनुष्य अपने वातावरण के बारे में बहुत सी जानकारी चित्रालेखों के ज़रिये प्राप्त करते हैं। किसी भी इलाक़े की संस्कृति का एक बड़ा हिस्सा वहाँ पाए जाने वाले चित्रालेख में सुरक्षित होता है। जापान का अध्ययन करने वाले विद्वानों ने अक्सर वहाँ के अनूठे चित्रालेख का वर्णन किया है, जिसमें सफ़ाई और दबे हुए रंगों के प्रयोग से सौन्दर्य, प्रबंध और शान्ति का वातावरण पैदा करनी की कोशिश की जाती है। समाजशास्त्रियों (सोशियॉलॉजिस्टों) ने देखा है कि सामाजिक या सांस्कृतिक बदलाव में अक्सर चित्रालेख की बड़ी भूमिका होती है। उदाहरण के लिए बीसवीं शताब्दी के अंत में बहुत से बुद्धिजीवियों को पश्चिमी सभ्यता कुछ अधिक अनुशासित लगी और उन्होंने "पंक चित्रालेख" को जन्म दिया, जिसमें अव्यवस्थित और कभी-कभी डरावने, चिह्नों और चित्रों द्वारा इस अनुशासन में कुछ खुलापन पैदा करने का प्रयत्न किया गया।
सन्दर्भ
GRAPHIC DESIGNER क्या होता हैं और इससे पैसे कैसे कमाए
हाइपरटेक्स्ट
व्युत्पत्ति
उपसर्ग हाइपर- ग्रीक मूल के "υπερ-" से आया है, जिसका मतलब है ऊपर या परे। जो कि लिखित पाठ के रेखीय रूप की सीमा को पार करने का प्रतीक है। 1992 में, लेखक टेड नेल्सन, जिन्होंने 1963 में यह शब्द गढ़ा, ने यह लिखा: "अब तक हाइपरटेक्स्ट शब्द शब्द पाठ शाखायुक्त और प्रतिक्रियाकारी पाठ के लिए आमतौर पर स्वीकृत हो चुका है, लेकिन संगत शब्द हाइपरमीडिया, जिसका मतलब होता है शाखायुक्त और प्रतिक्रियाकारी ग्राफ़िक्स, चलचित्र, ध्वनि (और पाठ भी) बहुत कम प्रयुक्त होता है। इसके बदले वे अजीब सा पद 'अन्तःक्रियाकारी मल्टीमीडिया (interactive multimedia)' प्रयोग करते हैं: यह चार शब्दांश बड़ा है और हाइपरटेक्सट के विस्तार के विचार को व्यक्त नहीं करता है।— Nelson, Literary Machines, 1992"
आलोचक और सिद्धान्तप्रतिपादक
इत्यादि।
राष्ट्रीय एड्स नियंत्रण संगठन
राष्ट्रीय एड्स नियंत्रण संगठन   नाको (NACO)  भारत सरकार के स्वास्थ्य और परिवार कल्याण मंत्रालय के अंतर्गत संचालित विभाग है। यह भारत में एचआईवी / एड्स की रोकथाम के लिए 35 नियंत्रण समुदायों के माध्यम से कार्यक्रम का नियंत्रण तथा नेतृत्व प्रदान करता है।
इतिहास
1987 में भारत में पहली बार एड्स के मामले का पता चलते ही स्वास्थ्य और परिवार कल्याण मंत्रालय ने राष्ट्रीय एड्स समिति का गठन किया। एड्स के विस्तार के साथ ही भारत में इसके प्रति जागरुकता लाने तथा रोकथाम के उपाय करने के लिए एक राष्ट्रव्यापी कार्यक्रम चलाने की जरूरत महसूस होने लगी। इसके साथ ही ऐसे कार्यक्रम चलाने के लिए एक संगठन की आवश्यकता भी महसूस की गई। 1992 में भारत का पहला राष्ट्रीय एड्स नियंत्रण कार्यक्रम (1992-1999) शुरू किया गया था और राष्ट्रीय एड्स नियंत्रण संगठन (नाको) कार्यक्रम को लागू करने के लिए गठित किया गया था।
प्रथम एनएसीपी (1992-1999) का उद्देश्य एचआईवी संक्रमण के प्रसार को नियंत्रित करना था। इस अवधि के दौरान रक्त बैंकों के बुनियादी ढांचे के एक प्रमुख विस्तार के तौर पर 685 ब्लड बैंक की स्थापना और 40 रक्त घटकों को अलग-अलग रूप से स्थापित किया गया। जिला अस्पतालों और मेडिकल कॉलेजों में यौन संचारित रोगों के उपचार के लिए इन्फ्रास्ट्रक्चर के तौर पर 504 एसटीडी क्लीनिक की स्थापना की गयी। एचआईवी प्रहरी निगरानी प्रणाली भी शुरू की गयी। गैर - सरकारी संगठनों को जागरूकता पर ध्यान केंद्रित करने के साथ रोकथाम के उपायों में शामिल किया गया था। कार्यक्रम राज्यों और केंद्र-शासित प्रदेशों में स्वास्थ्य सेवा निदेशालय में राज्य एड्स प्रकोष्ठों के निर्माण के साथ राज्य स्तर पर क्षमता विकास के लिए नेतृत्व किया गया था।
एनएसीपी - द्वितीय (1999-2006) के दौरान कई नए कार्यक्रम शुरू किये गए और नए क्षेत्रों में कार्यक्रम का विस्तार किया गया। लक्षित हस्तक्षेप गैर - सरकारी संगठनों के माध्यम से शुरू किया गया, उच्च जोखिम समूह (HRGs) अर्थात् व्यापारिक यौन कामगार (CSWs), पुरुष जो पुरुषों के साथ यौन संबंध हैं (एमएसएम), इंजेक्शन-द्वारा नशीले-पदार्थ लेनेवाले (आईयूडी) उपयोगकर्ताओं और पुल आबादी (ट्रक ड्राइवरों और प्रवासियों) हैं। इन उपायों की सेवाओं के पैकेज में व्यवहार परिवर्तन संचार, एसटीडी के प्रबंधन और कंडोम प्रसार शामिल है।
तृतीय राष्ट्रीय एड्स नियंत्रण कार्यक्रम (एनएसीपी) 2007-2012
एनएससीपी III - में निम्‍नलिखित चार दिशा वाली कार्यनीति अपनाई जानी है :
कार्यक्रम के प्रथम वर्ष में उच्‍च दरों वाले राज्‍यों में इसकी दर को 60 प्रतिशत तक घटाने और संवेदनशील राज्‍यों में इसे 40 प्रतिशत तक घटाने का विशिष्‍ट उद्देश्‍य है ताकि इस महामारी को रोका जा सके और स्थिरता प्रदान की जा सके।
रोटीफल
रोटीफल (Artocarpus altilis), शहतूत और कटहल परिवार की सपुष्पक पेड़ की एक प्रजाति है, और माना जाता है कि यह न्यू गिनी, मालुकु द्वीप समूह और फिलीपींस में उगने वाले आर्टोकार्पस कैमांसी (Artocarpus camansi) का एक घरेलू वंशज हैं। शुरुवात में यह ओस्ट्रोनेसियन विस्तार के माध्यम से सम्पूर्ण ओशिनिया में फैल गया था। और औपनिवेशिक युग के दौरान इसे दुनिया के अन्य उष्णकटिबंधीय क्षेत्रों में फैलाया गया। 18 वीं शताब्दी के अंत में ब्रिटिश और फ्रांसीसी नाविकों ने कैरेबियाई द्वीपों में कुछ पॉलिनेशियन बीजरहित किस्मों को पेश किया। आज यह पूरे दक्षिण और दक्षिण पूर्व एशिया, प्रशांत महासागर, कैरिबियन, मध्य अमेरिका और अफ्रीका के लगभग 90 देशों में उगाया जाता है। इसका अधपका फल जब आग पर पकाया जाता है तो ताजा पकी रोटी के समान लगता है और इसी कारण इसे रोटीफल कहते है, और पकाने पर इसका स्वाद कुछ कुछ आलू जैसा होता है।
रोटीफल को व्यापक रूप से उष्णकटिबंधीय क्षेत्रों, मध्य अमेरिका के तराई क्षेत्र, दक्षिण अमेरिका के उत्तरी क्षेत्र और कैरेबियाई क्षेत्रों में उगाया जाता है। कई संस्कृतियों में इसे मुख्य भोजन के रूप में खाया जाता है, जबकि इसकी हल्की और मजबूत लकड़ी को, उष्णकटिबंधीय क्षेत्रों में नाव और घरों के हिस्से बनाने में उपयोग किया जाता है।
आनंदीबाई इत्यादि गल्प
आनंदीबाई इत्यादि गल्प  बंगाली भाषा के विख्यात साहित्यकार ‘परशुराम’ (राजशेखर बोस) द्वारा रचित एक कहानी–संग्रह है जिसके लिये उन्हें सन् 1958 में बंगाली भाषा के लिए साहित्य अकादमी पुरस्कार से सम्मानित किया गया।
ईरान के राष्ट्रपतियों की सूची
यह सूची ईरान के राष्ट्रपतियों की है।
झनां दी रात
झनां दी रात  पंजाबी भाषा के विख्यात साहित्यकार हरिन्दर सिंह महबूब द्वारा रचित एक कविता–संकलन है जिसके लिये उन्हें सन् 1991 में पंजाबी भाषा के लिए साहित्य अकादमी पुरस्कार से सम्मानित किया गया।
पंचाशटि गल्प
पंचाशटि गल्प  बंगाली भाषा के विख्यात साहित्यकार अतीन बंद्योपाध्याय द्वारा रचित एक कहानी–संग्रह है जिसके लिये उन्हें सन् 2001 में बंगाली भाषा के लिए साहित्य अकादमी पुरस्कार से सम्मानित किया गया।
जापाने
जापाने  बंगाली भाषा के विख्यात साहित्यकार अन्नदाशंकर राय द्वारा रचित एक यात्रा–वृत्तांत है जिसके लिये उन्हें सन् 1962 में बंगाली भाषा के लिए साहित्य अकादमी पुरस्कार से सम्मानित किया गया।
गैस विसर्जन
किसी गैसीय माध्यम के आयनीकरण के कारण उस गैस से होकर विद्युत धारा का प्रवाहित होना विद्युत विसर्जन (Electric discharge) कहलाता है। विद्युत विसर्जन के फलस्वरूप दृष्य प्रकाश निकल सकता है जो कई अन्य बातों पर निर्भर करता है। गैसों में विद्युत विसर्जन का अध्ययन महत्वपूर्ण विषय है क्योंकि यह प्रकाश-उत्पादक युक्तियों (जैसे, ट्यूबलाइट) के डिजाइन में उपयोगी है। इसके अलावा यह उच्च वोल्टता के उपकरणों (जैसे, उच्च वोल्टता के परिपथ विच्छेदक ) की डिजाइन में भी बहुत उपयोगी है।
सुंदर सिंह (सैनिक)
मानद कैप्टन और सूबेदार मेजर सुंदर सिंह, एसी भारतीय सेना के एक सिपाही थे जिन्हें अशोक चक्र से सम्मानित किया गया था जो भारत का शान्ति के समय सर्वोच्च सैन्य सम्मान है। लांस नायक सुंदर सिंह जम्मू और कश्मीर राइफल्स पंजाब की ४ वीं बटालियन के एक महान सैनिक थे।
जीवन का पहला आधा
मानद कैप्टन और सूबेदार मेजर सुंदर सिंह का जन्म १४
फरवरी १९२९ को जम्मू और कश्मीर के पंच जिले के चौक हदां गांव में हुआ था। उनके पिता कल्याण सिंह एक कश्मीरी सिख थे। वह एक किसान परिवार से थे।
आधुनिकता ओ रवीन्द्रनाथ
आधुनिकता ओ रवीन्द्रनाथ  बंगाली भाषा के विख्यात साहित्यकार अबू सईद अय्यूब द्वारा रचित एक समालोचना है जिसके लिये उन्हें सन् 1970 में बंगाली भाषा के लिए साहित्य अकादमी पुरस्कार से सम्मानित किया गया।
सुंदर सिंह (सैनिक)
सैन्य वृत्ति
फरवरी १९४७ में, उन्हें जम्मू और कश्मीर इन्फेंट्री में भर्ती कराया गया। वह ४ जम्मू और कश्मीर के राइफल्स   में तैनात थे और सूबेदार मेजर और कप्तान के रूप में अपने कर्तव्यों से सेवानिवृत्त हुए। प्रशिक्षण के अंत में, सिंह एक सैनिक के रूप में जम्मू और कश्मीर के राज्य बलों में शामिल हो गए (१९५८ के बाद यह जम्मू-कश्मीर राइफल्स बन गया)। १९५२ में,  उनके कमांडिंग ऑफिसर द्वारा  उन्हें लांस नाइक सौंपा गया था उनके परिवार के सदस्यों को पाकिस्तान से छुड़ाने के लिए।
ऑपरेशन
17 मार्च, 1956 को वह हुसैनवाला के पास फिरोजपुर में जम्मू-कश्मीर राइफल्स के साथ तैनात थे। 18/19 मार्च की रात, J & K पर RIF यूनिट में पाकिस्तानी सेना ने हमला किया था। इकाई जवाबी हमले का जवाब देती है और बांध के दाईं ओर से उनका पीछा करती है। दूसरी ओर, विरोधियों ने हल्की मशीनगनों के साथ तटबंध के सामने आकर तटबंध के बाईं ओर गोलीबारी शुरू कर दी। दुश्मन ने बेला में एक स्थिति बना ली जिससे भारत के लिए बांध पर कब्जा करना और भारतीय सैनिकों को सुरक्षित रखना मुश्किल हो गया।
इस स्थिति में नंबर 15103 के प्रभारी लांस नायक सुंदर को दुश्मनों को मारने की सलाह दी गई। जैसे ही उनका नाम पुकारा गया, लांस नायक सुंदर तुरंत सहमत हो गए। छह हैंड ग्रेनेड और दुश्मन विरोधी शॉट्स फायरिंग करते हुए, उन्होंने चट्टानी क्षेत्र में पचास मीटर की बजाय सौ मीटर की दूरी पर रेंगकर चले गए। जब वह दुश्मन के पास पहुंचा, तो उसने अपना पहला ग्रेनेड फेंका जिससे गोलीबारी बंद हो गई और तीन दुश्मन मारे गए। उसने इसे तीन बार किया और अपनी बहादुरी के कारण वह जम्मू-कश्मीर राइफल्स डैम के दाहिने छोर पर कब्जा करने में सक्षम था।
अशोक चक्र पुरस्कार प्राप्त किया
लांस नायक सुंदर सिंह ने उच्चतम आदेश की सुरक्षा के लिए अपनी साहसी उपस्थिति और पूर्ण उपेक्षा दिखाई। उसके बिना लक्ष्य हासिल करना संभव नहीं था। इस साहसिक कार्य के लिए उन्हें 1956 में " अशोक चक्र " मिला।
खाइन बड़ा गिरजाघर
खाइन बड़ा गिरजाघर (स्पैनिश :Catedral de la Asunción de Jaén, अंग्रेजी भाषा Jaén Cathedral) एक स्पैनिश पुनर्जागरण का गिरजाघर है। यह स्पेन में सांता मारिया चौक खाइन में स्थित है। खाइन में केवल सांता मारिया चौक ही एक ऐतिहासिक जगह है। ये गिरजाघर एक मस्जिद के जगह पर स्थित है।
ये गिरजाघर 1249 में एक मस्जिद की जगह पर बनना शुरू हुआ था। सोलवीं सदी के आसपास यह गिरजाघर कई बार नष्ट कर दिया और कई बार फिर से बनाया गया। इस पर कई आर्किटेकटों ने काम किया पर एंड्रियास वलेदीमेरा का काम सबसे प्रमुख था। इसे 1724 में फिर से खोला गया था। उम्मीद है कि जल्द ही इसे यूनेस्को की विश्व विरासत स्थानों की सूची में शामिल किया जा सकता है।
घरे फेरार दिन
घरे फेरार दिन  बंगाली भाषा के विख्यात साहित्यकार अमिय चक्रवर्ती द्वारा रचित एक कविता–संग्रह है जिसके लिये उन्हें सन् 1963 में बंगाली भाषा के लिए साहित्य अकादमी पुरस्कार से सम्मानित किया गया।
ईरान के उपराष्ट्रपति
ईरान के उप राष्ट्रपति ( फारसी : معاون رئیسجمهور ایران ) के अनुच्छेद 124 द्वारा परिभाषित किया गया है संविधान की ईरान, के रूप में द्वारा नियुक्त किसी को ईरान के राष्ट्रपति राष्ट्रपति मामलों से संबंधित एक संगठन का नेतृत्व करने के। अगस्त 2019 तक , ईरान में 12 उपाध्यक्ष हैं। सबसे पहले उपराष्ट्रपति ( फारसी : معاوناول ) सबसे वह रूप में महत्वपूर्ण है या वह अध्यक्ष की अनुपस्थिति में कैबिनेट बैठकों ओर जाता है।
उपाध्यक्षों
प्रथम उपाध्यक्ष 1989 में संविधान के संशोधन में प्रथम उपराष्ट्रपति की भूमिका बनाई गई थी । इसने प्रधानमंत्री की कुछ जिम्मेदारियों को संभाला । अनुच्छेद 124 के अनुसार, प्रथम उपराष्ट्रपति मंत्रियों के बोर्ड की अध्यक्षता करता है और राष्ट्रपति द्वारा यदि किया जाता है, तो अन्य उपराष्ट्रपतियों का समन्वय करता है। अनुच्छेद 131 के अनुसार, प्रथम उपराष्ट्रपति उन मामलों में कार्यवाहक राष्ट्रपति के रूप में कार्य करता है, जहां राष्ट्रपति अक्षम थे, लेकिन केवल यदि सर्वोच्च नेता द्वारा अनुमति दी गई हो । उसी अनुच्छेद के अनुसार, प्रथम उपराष्ट्रपति (या कार्यवाहक राष्ट्रपति के रूप में कार्य करने वाले) को यह सुनिश्चित करना चाहिए कि पचास दिनों में एक नया राष्ट्रपति चुना जाए।
डेह
डेह (Deh) भारत के राजस्थान राज्य के नागौर ज़िले का एक बडा़ कस्बा है जो कि एक तहसील भी है। डेह तहसील में 50 से भी ज्यादा राजस्व गांव शामिल है।
स्थान
डेह कस्बा नागौर से पूर्व दिशा में 21 किलोमीटर की दूरी पर नागौर-लाडनूं राष्ट्रीय राजमार्ग-58 पर स्थित है।
जनसांख्यिकी
भारत की जनगणना -2011 के अनुसार डेह की आबादी 9,488 है.
व्यवसाय
कस्बे के लोगों का मुख्य व्यवसाय कृषि और सरकारी / निजी नौकरियां है। कुछ ग्रामीण सरकारी सेवाओं और बहुत से लोग असम, आंध्रप्रदेश, महाराष्ट्र आदि राज्यों में निजी नौकरी कर रहे हैं।
भूगोल
डेह कस्बा 27.3°N, 73.9°W. पर स्थित है तथा समुंद्रतल से २९२ मीटर (९६१ फुट) की औसत ऊंचाई पर स्थित है।
== मंदिर कुंजल माता का मंदिर डेह बस स्टेशन से १.३ किमी दूर नागौर-लाडनूं राष्ट्रीय राजमार्ग-58 पर लाडनूं की तरफ स्थित है।
भद्रकाली देवी का मंदिर है जो ब्राह्मणों में सारस्वत समाज गुरावा की कुलदेवी है।
परिवहन
डेह कस्बा राज्य परिवहन सेवा और निजी बस सेवा लिंक की उपस्थिति के साथ सड़क नेटवर्क के माध्यम से आसपास के गांवों जैसे कि नागौर, जायल, जोधपुर लाडनूं, जयपुर, रोल, कुचेरा, मांगलोद से जुड़ा है।
आंध्रप्रदेश की संस्कृति
आंध्रप्रदेश की संस्कृति : भारत में आंध्र प्रदेश राज्य की संस्कृति के कई पहलू हैं।
धर्म और दर्शन
आंध्र प्रदेश सभी जातियों के हिंदू संतों का घर है। एक महत्वपूर्ण व्यक्ति संत योगी पोतुुलुरी वीरब्रह्माम, जो एक विश्व ब्राह्मण थे, यहां तक ​​कि ब्राह्मण, सुधरा हरिजन और मुस्लिम शिष्य भी थे। मछुआरे रघु भी सुधरा थे।
आंध्र प्रदेश से कई महत्वपूर्ण हिन्दू आधुनिक दिवस संत हैं। इनमें निंबारका शामिल हैं जिन्होंने द्वैतदवत्ता की स्थापना की, मदर मीरा जिन्होंने भारतीय स्वतंत्रता और अरबिंदो मिशन, श्री सत्य साईं बाबा और स्वामी सुंदर चैतन्यंदजी की वकालत की।
वडि बिय्यम
वडि बिय्यम एक पारंपरिक समारोह है जो रायलसीमा, तेलंगाना और आंध्र क्षेत्र के कुछ हिस्सों में विवाहित जोड़ों के लिए किया जाता है। समारोह विवाह से पहले शुरू होता है। विवाह के बाद, समारोह कम से कम तीन वर्षों में किया जाता है, जिसमें विवाहित महिला के माता-पिता समारोह के उत्सव के लिए सभी रिश्तेदारों को आमंत्रित करते हैं।
प्रक्रिया
विवाहित महिला के माता-पिता समारोह के लिए कपड़े खरीदने के लिए पैसे देते हैं। चावल की एक अच्छी मात्रा हल्दी, सूखे नारियल कोर और अन्य अवयवों के साथ मिश्रित होती है। पांच विवाहित महिलाएं (विधवा नहीं) एक-दूसरे के बाद आती हैं और चावल को गर्दन के चारों ओर लपेटकर कपड़े में रखती हैं और सामने में फैलती हैं।
सांस्कृतिक संस्थान
आंध्र प्रदेश में गुंटूर शहर के पास अमरावती में पुरातात्विक संग्रहालय समेत कई संग्रहालय हैं, जिनमें हैदराबाद के सालार जंग संग्रहालय, पास के प्राचीन स्थलों के अवशेष हैं, जिनमें मूर्तियों, चित्रों और धार्मिक कलाकृतियों, विशाखापत्तनम में विशाखा संग्रहालय , जो विजयवाड़ा में एक पुनर्वासित डच बंगला और विक्टोरिया जुबली संग्रहालय में पूर्व-स्वतंत्रता मद्रास प्रेसिडेंसी का इतिहास प्रदर्शित करता है, जिसमें प्राचीन मूर्तियों, चित्रों, मूर्तियों, हथियार, कटलरी और शिलालेखों का संग्रह है।
अन्य सांस्कृतिक तत्व
बापू की पेंटिंग्स, नंदुरी सुब्बाराव की येन्की पातालू (येंकी नामक एक वॉशरवुड पर गीत / सच्चाई), शरारती बुडुगु (मुल्लापुडी का एक चरित्र), अन्नामय्या के गीत, अवाकाया (आम अचार का एक रूप जिसमें आम का कर्नल बरकरार रखा जाता है), गोंगुरा (रोज़ेले संयंत्र से चटनी), अटला तद्दी (मुख्य रूप से किशोर लड़कियों के लिए एक मौसमी त्यौहार), गोदावरी नदी के किनारे, दुदु बसवाना (फसल त्यौहार संक्रांति के दौरान द्वार-द्वार प्रदर्शनी के लिए सजाए गए औपचारिक बैल) ने लंबे समय तक तेलुगु संस्कृति को परिभाषित किया है । दुर्गी का गांव मूल पत्थर शिल्प के लिए जाना जाता है, नरम पत्थर में मूर्तियों की नक्काशी जिसे छाया में प्रदर्शित किया जाना चाहिए क्योंकि वे मौसम के लिए प्रवण हैं।
वास्तुकला
आंध्र प्रदेश में दो विशिष्ट वास्तुशिल्प परंपराएं हैं। सतवाहन के तहत अमरवती शहर के निर्माण के लिए पहला निशान वापस आया। वास्तुकला की यह अनूठी शैली धार्मिक विषयों से प्रेरणा के साथ जटिल और अमूर्त मूर्तिकला के उपयोग पर जोर देती है। दूसरी परंपरा इस क्षेत्र के विशाल ग्रेनाइट और नींबू पत्थर के भंडार पर आती है और यह बहुत ही लंबे समय तक बने विभिन्न मंदिरों और किलों में दिखाई देती है।
साहित्य
एक प्राचीन भाषा के रूप में, तेलुगू में एक समृद्ध और गहरी साहित्यिक संस्कृति है। नन्हाया, तिक्कना, एर्राप्रगड़ा, श्रीनाथ, मोल्ला (कविइत्री), और तारिकोंडा वेंकम्बाम्बा ने तेलुगू भाषा "पूर्वी का इतालवी" बनाया - धार्मिक, संगीत रचना और दर्शन के लिए लिंगुआ फ़्रैंका। चार्ल्स फिलिप ब्राउन, वेमान, श्री श्री (लेखक) और विश्वनाथ सत्यनारायण के योगदान ने तेलुगु को एक जीवंत और विकसित आधुनिक भाषा बना दिया। अंग्रेजी व्याकरण के औपचारिकरण के लिए विभिन्न तेलुगू / तमिल / संस्कृत व्याकरणियों के योगदान ने तेलुगु साहित्यिक परंपराओं को वास्तव में वैश्विक पहुंच प्रदान की।
तेलुगु साहित्य संस्कृत साहित्य और हिंदू ग्रंथों से अत्यधिक प्रभावित है। नन्नय्या, तिक्कना और एर्राप्रगड़ा ने त्रयं का नाम पाया। जिसने महान महाकाव्य महाभारत को तेलुगू में अनुवादित किया। बमेरा पोटाना संस्कृत में वेद व्यास द्वारा लिखित 'श्री भागवतम' के तेलुगु अनुवाद, उनके महान क्लासिक श्री मदंधरा महा भागवतमु के लिए प्रसिद्ध वोंटिमित्ता ( कदपा डिस्ट) से एक और महान कवि है। नानय्या ने पुरानी तेलुगू-कन्नड़ लिपि से वर्तमान तेलुगु लिपि (लिपी) का व्युत्पन्न किया। सम्राट कृष्णा देव राय ने प्रसिद्ध कथन भी लिखा और लिखा: " देश भास्लैंडु तेलुगू पाठ " जिसका अर्थ है "तेलुगु सभी भारतीय भाषाओं में सबसे प्यारा है"। प्रसिद्ध तमिल कवि महाकावी भरथियार ने "सुन्धारा तेलंगुनिल पातिसिथु" लिखा था जिसका शाब्दिक अर्थ है कि खूबसूरत तेलुगू में गानों का निर्माण। योगी-वेमना द्वारा भौगोलिक कविताओं काफी प्रसिद्ध हैं। आधुनिक लेखकों में ज्ञानपीठ अवॉर्ड विजेता श्री विश्वनाथ सत्य नारायण और डॉ सी नारायण रेड्डी शामिल हैं। श्रीश्री और गद्दार जैसे क्रांतिकारी कवि लोकप्रिय हैं।
व्यंजन
आंध्र प्रदेश के व्यंजन में बंदर लडु, अवकाया, गोंगुरा, पुलुसु, पप्पू चारू, जोना कुडू, बोबबट्टू, काज़ा और अरसा शामिल हैं। यह क्षेत्र के मसालों, फल और सब्जी उपज का उपयोग करता है।
मांस, सब्जियां, और हिरन विभिन्न मसालों के साथ विभिन्न प्रकार के दृढ़ स्वाद वाले व्यंजनों में तैयार किए जाते हैं। भारतीय व्यंजनों की अनूठी शैली और परंपरा है।
प्रदर्शन कला
अन्नामय्या, त्यागराज, कुचीपुडी आंध्र प्रदेश की समृद्ध कलात्मक परंपराओं का सारांश देते हैं। "ध्वनि के व्याकरण" के लिए अन्नामचार्य और त्यागराज के योगदान ने तेलुगु भाषा को कर्नाटक संगीत के लिए रचना की पसंदीदा भाषा बनाई और आंध्र प्रदेश को सभी आधुनिक संगीत की मां बना दिया। उनका प्रभाव न केवल कर्नाटक पर बल्कि वैश्विक शास्त्रीय संगीत और भावनात्मक अनुनाद के माध्यम के रूप में ध्वनि के संगठन के मानव इतिहास में समानांतर नहीं है। कुचिपुड़ी भारनाथनम की प्राचीन कला के परिष्करण के रूप में, और आंध्र प्रदेश की अनूठी धार्मिक और सांस्कृतिक परंपराओं के संदर्भ में शास्त्रीय नृत्य की सभी महान वैश्विक परंपराओं के समान है।
नृत्य
मुख्य लेख: कूचिपूड़ी जयपा सेनानी (जयपा नायडू) पहले व्यक्ति हैं जिन्होंने आंध्र प्रदेश में प्रचलित नृत्यों के बारे में लिखा था। देसी और मागी दोनों नृत्यों को उनके संस्कृत ग्रंथ 'नृत्य रत्नवली' में शामिल किया गया है। इसमें आठ अध्याय हैं। पर्णानी, प्रेनखाना, सुधा नर्ताना, कारकरी, रसका, दंडा रसका, शिव प्रिया, कंडुका नर्तना, भंडिका नृत्यम, कराना नृत्यम, चिन्दु, गोंडली और कोलाटम जैसे लोक नृत्य रूपों का वर्णन किया गया है। पहले अध्याय में लेखक मार्ग और देसी, तंदव और लास्य, नाट्य और नृत्य के बीच मतभेदों के बारे में चर्चा करते हैं। दूसरे और तीसरे अध्यायों में वह अंगी-खाभिनया, कैरीस, स्थानक और मंडलस से संबंधित हैं। चौथे अध्याय कर्ण में, अंगहर और रिकका वर्णित हैं। निम्नलिखित अध्यायों में उन्होंने स्थानीय नृत्य रूपों अर्थात् देसी नृत्य का वर्णन किया। आखिरी अध्याय में वह कला और नृत्य के अभ्यास से संबंधित है।
आंध्र में शास्त्रीय नृत्य पुरुषों और महिलाओं दोनों द्वारा किया जा सकता है; हालांकि महिलाएं इसे और अधिक बार सीखती हैं। कुचीपुडी आंध्र प्रदेश के राज्य के सबसे प्रसिद्ध शास्त्रीय नृत्य रूप हैं। राज्यों के इतिहास के माध्यम से मौजूद विभिन्न नृत्य रूपों में चेंचु भगतम, कुचीपुडी, भामकालपम, बुरकाथा, वीरनट्यम, बुट्टा बोमालू, दप्पू, तपेता गुल्लू, ढिम्सा और कोल्ट्टम हैं।
संगीत
मुख्य लेख: आंध्र प्रदेश का संगीत राज्य में एक समृद्ध संगीत विरासत है। कार्नाटिक संगीत की कई किंवदंतियों जिनमें कार्नाटिक संगीत (थुआगराज और सियामा शास्त्री) के ट्रिनिटी के बीच दो तेलुगू वंश थे। अन्य संगीतकारों में अन्नामचार्य, क्षत्रिय , और भद्रचल रामदासु शामिल हैं।
राज्य के ग्रामीण इलाकों में लोक गीत भी लोकप्रिय हैं।